OpenLLM-France/wikimedia huggingface dataset:
# Sutri

Sutri és un comune italià de la província de Viterbo, amb una població de 7.103 habitants. Dista prop de 30 km de la ciutat principal i prop de 50 km del Grande Raccordo Anulare (Roma).

## Història

Sutrium (en grec antic Σούτριον) va ser una ciutat d'Etrúria situada a la part sud del territori, a menys de 50 km de Roma, a la Via Càssia. De vegades s'anomena Sutricum.
Va ser una ciutat etrusca però de les més petites i probablement dependent d'alguna de les grans ciutats veïnes més poderoses. Després de la conquesta de Veïs els romans van arribar a Sutrium a la que van atacar l'any 391 aC amb èxit incert, però va ser ocupada el mateix any o a l'any següent, ja que després de la invasió dels gals depenia de Roma, segons Titus Livi.
L'any 389 aC els etruscs van assetjar als romans a Sutrium i la van ocupar però al cap de poques hores el dictador Camil la va recuperar. El 385 aC els etruscs la van tornar a ocupar però Camil i Luci Valeri Potit la van recuperar ràpidament. L'any 383 aC els romans hi van establir una colònia i juntament amb la propera Nepate es va convertir en una de les principals posicions romanes de frontera.
No torna a aparèixer a la història fins al 311 aC quan els etruscs la van assetjar altre cop però el cònsol Quint Emili Barbula els va derrotar en una gran batalla sota els seus murs. El 310 aC els etruscs van tornar a la carrega, però altre cop van ser vençuts pel cònsol Quint Fabi Màxim Rul·lià, i es van refugiar al bosc Cimini, una barrera o límit que per primer cop van posar els romans. Els combats amb els etruscs es van desplaçar més cap al nord.
Sutrium es va mantenir com una posició romana a Etrúria però ja mes a la rereguarda. A la Segona Guerra Púnica era una colònia llatina i l'any 209 aC va declarar que no podia pagar el tribut i proveir els subministraments als que estava obligada,. Al final de la guerra va ser castigada amb la imposició de taxes més altes. El seu territori era un dels diversos on es van poder establir els exiliats de Càpua.
Després va ser una ciutat secundària que es va convertir en municipi per la llei Júlia de l'any 79 aC. A la guerra de Perusa (41 aC) Marc Vipsani Agripa la va ocupar, amb la finalitat de tallar les comunicacions de Luci Antoni amb Roma.
Es va salvar de la decadència (com els va passar a altres ciutats d'Etrúria) per estar a la vora de la via Càssia i va existir durant tot l'Imperi. Sota August va rebre una colònia i portava el títol de "Colonia Julia Sutrina". A l'època cristiana va ser la seu d'un bisbe.
En l'actualitat es conserven algunes restes romanes: columnes i altres elements arquitectònics, i algunes restes de la muralla, i especialment l'amfiteatre, que és petit però és únic per haver estat excavat a la roca i podria ser una construcció originalment etrusca.

## Referències

* ↑ Smith, William (ed.). «Sutrium». Dictionary of Greek and Roman Geography (1854). [Consulta: 22 agost 2022].
# Telmatoscopus nsawamensis

Telmatoscopus nsawamensis és una espècie d'insecte dípter pertanyent a la família dels psicòdids que es troba a Àfrica: Ghana.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Satchell, G.H., 1955. New species of East and Central African Psychodidae. Part 1. Revue de zoologie et de botanique africaines. 51:339-372.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.
# Telmatoscopus norrisi

Telmatoscopus norrisi és una espècie d'insecte dípter pertanyent a la família dels psicòdids que es troba a Austràlia.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 G. H. Satchell, 1953. The Australian Psychodidae (Diptera), part 1. Australian Journal of Zoology 1:357-418.
* 1 2 Catalogue of Life (anglès)
* ↑ uBio (anglès)
* ↑ Duckhouse, D.A. & Lewis, D.J., 1989. Superfamily Psychodoidea. 15. Family Psychodidae. Pàgs. 166-179. A: Evenhuis, N.L. (ed.). Catalog of the Diptera of the Australasian and Oceanian Regions. Honolulu i Leiden: Bishop Museum Press i E.J. Brill, 1155 pàgines. (174).
* ↑ Australian Faunal Directory (anglès)
* ↑ Duckhouse, D. A., 1966. Psychodidae (Diptera, Nematocera) of Southern Australia: subfamily Psychodinae. Transactions of the Royal Entomological Society of London, 118: 153–220.
* ↑ Checklist to the Australian species - Psychodidae (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.
# Takanobu (cràter)

Takanobu és un cràter d'impacte en el planeta Mercuri de 72 km de diàmetre. Porta el nom del poeta japonès Fujiwara Takanobu (1142-1205), i el seu nom va ser aprovat per la Unió Astronòmica Internacional el 1985.

## Referències

* ↑ «Takanobu». Gazetteer of Planetary Nomenclature. United States Geological Survey, 14-10-2016. [Consulta: 18 juny 2017].

## Vegeu també

* Llista de cràters de Mercuri
# Sylvisorex pluvialis

Sylvisorex pluvialis és una espècie de mamífer de la família de les musaranyes (Soricidae). És originària del Camerun i de la República Centreafricana, on viu als boscos de plana humits tropicals o subtropicals.
# Sylvère Maes

Sylvère Maes (Zevekote, Gistel, Flandes Occidental, 27 d'agost de 1909 - Oostende, 5 de desembre de 1966) va ser un ciclista belga que va guanyar el Tour de França de 1936 i 1939.
El 1933 es va fer ciclista professional. Després de guerra va ser director esportiu de l'equip belga Aiglons el 1949, i de l'equip nacional belga de 1950 a 1957.

## Palmarès

* 1933
** 1r a la París-Roubaix
** 1r al Critèrium Internacional de ciclo-cross
** 1r a la Copa Sels
** 1r al Circuit de Brabant
* 1934
** 1r a Oudenbourg
** 1r a Bar-le-Duc
** Vencedor d'una etapa al Tour de França
* 1935
** Vencedor d'una etapa al Tour de França
* 1936
** 1r del Tour de França i vencedor de quatre etapes
* 1937
** Vencedor d'una etapa al Tour de França
* 1938
** 1r a Roulers
* 1939
** 1r al Tour de França, vencedor de dues etapes i 1r al Gran Premi de la Muntanya
** 1r del Circuit de Morbihan
** 1r del Critèrium de Cannes
* 1941
** 1r a Kessel-Lo

### Resultats al Tour de França

* 1934. 8è de la classificació general. Vencedor d'una etapa
* 1935. 4t de la classificació general. Vencedor d'una etapa
* 1936. 1r de la classificació general. Vencedor de 4 etapes
* 1937. Abandona (17a etapa). Vencedor d'una etapa
* 1938. 14è de la classificació general
* 1939. 1r de la classificació general. Vencedor de 2 etapes. 1r del Gran Premi de la Muntanya

### Resultats al Giro d'Itàlia

* 1947. 5è de la classificació general

## Referències

* ↑ «Sylvère Maes» (en anglès). cyclingarchives.com. [Consulta: 14 agost 2022].
* ↑ «Sylvere Maes». procyclingstats.com. [Consulta: 14 agost 2022].
* ↑ «Museo del Ciclismo - Sylvere MAES» (en italià). museociclismo.it. [Consulta: 14 agost 2022].
* ↑ McGann, Bill; McGann, Carol. The Story of the Tour De France (en anglès). Dog Ear Publishing, 2006, p. 147. ISBN 978-1-59858-180-5.

## Enllaços externs

* Palmarès de Sylvère Maes
* Sylvère Maes a ProCyclingStats
# SymPy

SymPy és una biblioteca escrita en Python l'objectiu és reunir totes les característiques d'un sistema d'àlgebra computacional (conegut per les sigles en anglès CAS, Computational Algebraic System), ser fàcilment extensible i mantenir el codi tot el simple que sigui possible. SymPy no requereix cap biblioteca externa, excepte per a suport gràfic.

## Característiques

En la seva funcionalitat podem distingir entre:
* Capacitats bàsiques, que inclouen:
** Maneig d'enters de precisió arbitrària i de nombres racionals,
** Simplificació bàsica, expansió, substitució bàsica,
** Maneig de funcions sobre el cos dels complexos,
** Derivació, expansió en sèries de Taylor o de Laurent,
** Símbols no commutatius.
* Mòduls que incorporen aquestes tasques:
** Més funcions (factorial, zeta, Legendre, etc.),
** Límits,
** Integració,
** Divisibilitat i factorització de polinomis,
** Resolució d'equacions algebraiques, diferencials i sistemes,
** Operacions amb matrius simbòliques,
** Àlgebra de Dirac i de Pauli,
** Representació gràfica (en 2D i en 3D).
* Paquets externs:
** Symbide: GUI en PyGTK

## Exemple d'ús

Noteu que, en contrast amb altres CAS, cal declarar les variables simbòliques abans d'utilitzar-les.

## Enllaços externs

* SymPy - Lloc web oficial
* Planeta SymPy
# Territoris dels Estats Units

Els territoris dels Estats Units són divisions administratives governades o supervisades pel govern federal dels Estats Units, a diferència dels estats dels Estats Units que comparteixen la sobirania amb el govern federal. Els cinc territoris principals gaudeixen d'autogovern i elegeixen governadors locals i membres d'un cos legislatiu. Cada territori també elegeix un membre sense vot de la Cambra de Representants, conegut com a delegat, o en el cas de Puerto Rico, com a comissionat resident.
Històricament, els territoris es creaven per a governar territoris recentment adquirits dels Estats Units. La majoria dels territoris eventualment van accedir a l'estatus d'estat. Altres territoris administrats pels Estats Units es van independitzar, com és el cas de les Filipines, Micronèsia, les illes Marshall i República de Palau. Els últims tres van accedir a la independència mitjançant el Tractat de Lliure Associació que atorga als Estats Units autoritat completa sobre l'ajut i la defensa a canvi de l'accés a la Seguretat Social dels Estats Units i altres serveis de govern com la Comissió Federal de Comunicacions i el Servei Postal dels Estats Units. Els ciutadans dels països del Tractat de Lliure Associació gaudeixen del dret a treballar lliurement als Estats Units i viceversa.
Actualment, hi ha setze territoris dels Estats Units, sis dels quals són habitats de manera permanent: Puerto Rico, Guam, Illes Mariannes Septentrionals, Illes Verges Nord-americanes, illes Wake, i Samoa Nord-americana. Deu territoris són illes petites, atols i esculls al Mar Carib i l'oceà Pacífic sense població nativa o permanent: Atol Palmyra, illa Baker, illa Howland, illa Jarvis, atol Johnston, escull Kingman, illa Wake, illes Midway, illa Navassa i l'illa Serranilla. El Bajo Nuevo o les illes Petrel són administrades per Colòmbia però reclamades pels Estats Units sota l'Acta d'Illes Guaneras
Hi ha dues formes de classificar els territoris: si són incorporats o no, i si tenen una forma organitzada de govern definida en una Acta Orgànica aprovada pel Congrés dels Estats Units. La majoria dels territoris incorporats i organitzats dels Estats Units van existir entre 1789 i 1959 (els primers van ser el Territori del Nord-oest i el Territori del Sud-oest, i els últims van ser el territori d'Alaska i el territori de Hawaii).

## Referències

* ↑ US General Accounting Office, U.S. Insular Areas: Application of the U.S. Constitution Arxivat 2020-02-29 a Wayback Machine., November 1997, pp. 8, 14, 27, viewed September 3, 2015.
* ↑ US State Department, Common Core Document of the United States of America, report to the UN Committee on Human Rights, December 30, 2011, sec. 82, 83, 84, 85, 86, 87, viewed September 3, 2015. American Samoa, Guam and U.S. Virgin Islands appear on the UN non-self-governing territories list
* ↑ «Definitions of Insular Area Political Organizations». U.S. Department of the Interior. Arxivat de l'original el 2012-09-25. [Consulta: 5 març 2016].

## Vegeu també

* Territoris organitzats incorporats pels Estats Units
# Teodor (domèstic de les escoles)

Teodor (grec medieval: Θεόδωρος) fou comandant militar de l'Imperi Romà d'Orient del segle xi i eunuc favorit de l'emperadriu Teodora. Fou pròedre i ocupà el càrrec de domèstic de les escoles d'Orient entre el 1054 i, probablement, el 1057. Fou un dels comandants en cap de les forces legitimistes a la batalla de Pètroe, en la qual dirigí personalment el centre de l'exèrcit, però fou incapaç d'evitar la victòria rebel.
Pot ser que fos el mateix Teodor esmentat com a estrateg dels Tracesis cap a la mateixa època.

## Referències

* 1 2 McGeer, E. Catalogue of Byzantine Seals at Dumbarton Oaks and in the Fogg Museum of Art: West, Northwest, and Central Asia Minor and the Orient (en anglès). Dumbarton Oaks, 1991, p. 176. ISBN 978-0-88402-250-3.
* ↑ Wortley, 2010, p. 460.

## Bibliografia

* Wortley, J. John Skylitzes: A Synopsis of Byzantine History, 811-1057 (en anglès). Cambridge: Cambridge University Press, 2010. ISBN 978-0-521-76705-7.
# Teodor Anagnostes

Teodor Anagnostes, en llatí Theodorus Anagnostes, en grec antic Θεόδωρος Ἀναγνώστης, fou un historiador eclesiàstic romà d'Orient, que suposadament va viure al regnat de Justí I o Justinià I. De la seva vida només se sap que fou lector de l'església de Constantinoble, i segons l'enciclopèdia Suides, de la gran església de Santa Sofia.
Segons Suides la seva obra anava fins al regnat de Justinià i encara que dels fragments coneguts cap arriba més enllà del començament del regnat de Justí, la informació és probablement correcta. Apareix citat per Joan Damascè i per Teòfanes Isàuric, i a les actes del II Concili de Nicea (VII Concili Ecumènic) al segle viii.
Va escriure dues obres incloses sovint en un sol títol (Ἐκκλησιαστικὴ Ἱστορια, Historia Ecclesiastica) però realment format per dos libres consecutius cronològicament sobre el mateix tema:
* 1. Ἐκλογὴ ἐκ τῶν ἐκκλησιαστικῶν ἱστοριῶν, Selecta ex Historiis Ecclesiasticis, període entre Constantí el Gran i Teodosi II, una obra recopilada principalment d'Hèrmies Sozomen.
* 2. Ἐκκλησιαστικὴ ἱστορία, Historia Ecclesiastica, entre Teodosi II i Justinià.

## Referències

* ↑ Theodorus Anagnostes a: William Smith (editor), A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1047-1048
# Teorema de Jordan–Schönflies

El teorema de Jordan-Schönflies és un resultat en l'àmbit de la topologia. Rep el seu nom dels matemàtics Camille Jordan, qui l'enuncià, i Arthur Moritz Schönflies, qui el demostrà l'any 1908. És una generalització del teorema de la corba de Jordan.

## Enunciat

Sigui $c$ una corba simple tancada en un pla $E$ que separa $E$ en dues regions. Aleshores existeix un homeomorfisme $f:E\rightarrow E$ pel qual la imatge de $c$, $f(c)$ és un cercle unitari.
Aquest enunciat planteja que una corba simple tancada en el pla euclidià parteix el pla en exactament dues parts: la interior i l'exterior a la corba. Tot i que aquest resultat sembla evident per la intuïció, és fascinantment difícil de demostrar.
Un enunciat equivalent és el següent: Sigui $J$ una corba simple tancada en $\mathbb {R} ^{2}$, aleshores l'adherència d'una de les components de $\mathbb {R} ^{2}\backslash J$ és homeomorfa a la 2-bola.

## Demostracions

Es coneixen diverses demostracions del teorema de Jordan-Schönflies, entre elles una fent servir el teorema de la representació conforme de Riemann (o teorema del mapeig de Riemann), una del noruec Helge Tverberg que es val només d'aproximacions per polígons i una basada en el teorema de Kuratowski sobre grafs planars, basada en que $K_{3,3}$ no és planar. Ara bé, una de les demostracions més senzilles és la que es val de la teoria de Morse.

## Vegeu també

* Esfera banyuda d'Alexander

## Referències

* ↑ Alcalde Cuesta, Fernando. «Teorema de separación de Jordan-Brouwer» (en castellà). Universidade de Santiago de Compostela. Arxivat de l'original el 2012-06-21. [Consulta: 11 març 2016].
* ↑ Cairns, Stewart S. «An elementary proof of the Jordan-Schoenflies Theorem» (en anglès). Proceedings of the American Mathematical Society, 2, 1951, p. 860-867. ISSN: 0002-9939 [Consulta: 11 març 2016].
* 1 2 3 Thomassen, Carsten. «The Jordan-Schönflies Theorem and the Classification of Surfaces» (en anglès). Lyngby, Dinamarca: Insitut de Matemàtiques de la Universitat Tècnica de Dinamarca. [Consulta: 11 març 2016].
* 1 2 Weisstein, Eric W., Theorem.html «Teorema de Jordan–Schönflies» a MathWorld (en anglès).
* ↑ Tveberg, Helge Arnulf «A proof of the Jordan Curve Theorem» (en anglès). Bulletin of the London Mathematical Society, 12, 1980, p. 34-38.
# Tatsuya Ito

Tatsuya Ito (伊藤 達哉, 26 de juny de 1997) és un futbolista japonès. Va formar part de l'equip japonès a la Copa Amèrica de 2019.

## Referències

* ↑ Japan Football Association
# Séverne (Bilogorsk)

* Per a altres significats, vegeu «Sévernoie».
Séverne (en (ucraïnès): Сєверне, en rus: Северное) és un poble de la República Autònoma de Crimea, a Ucraïna, que el 2014 tenia 100 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Thompson's Station

Thompson's Station és una població dels Estats Units a l'estat de Tennessee. Segons el cens del 2000 tenia 1.283 habitants.

## Demografia

Segons el cens del 2000, Thompson's Station tenia 1.283 habitants, 447 habitatges, i 375 famílies. La densitat de població era de 33,7 habitants/km².
Dels 447 habitatges en un 40% hi vivien nens de menys de 18 anys, en un 75,2% hi vivien parelles casades, en un 6,9% dones solteres, i en un 15,9% no eren unitats familiars. En el 14,1% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,17.
Per edats la població es repartia de la següent manera: un 26,8% tenia menys de 18 anys, un 6,3% entre 18 i 24, un 31% entre 25 i 44, un 26,8% de 45 a 60 i un 9% 65 anys o més.
L'edat mediana era de 38 anys. Per cada 100 dones de 18 o més anys hi havia 96,4 homes.
La renda mediana per habitatge era de 66.875 $ i la renda mediana per família de 70.568 $. Els homes tenien una renda mediana de 50.337 $ mentre que les dones 31.528 $. La renda per capita de la població era de 24.143 $. Entorn del 4,1% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thompson's Station». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Thompson's Station». American Fact Finder. Oficina del Cens dels Estats Units, 12-01-2010.
# The Baltimore Sun

The Baltimore Sun és un diari estatunidenc de Baltimore, Maryland, fundat el 17 de maig de 1837 per Arunah Shepherdson Abell. La família Abell en fou propietària fins al 1910. El diari fou venut el 1986 al grup Times-Mirror Company de Los Angeles. El 2000, Times-Mirror fou adquirit per Tribune Company de Chicago.
De 1910 a 1995, The Baltimore Sun llançava dues edicions: una de matí i una de tarda. El 2005 tenia un nombre de vendes de quelcom més de 240.000 exemplars.

## Referències i enllaços externs

* Web oficial (anglès)
# Thyreoconger hemiaspidus

Thyreoconger hemiaspidus és una espècie de peix pertanyent a la família dels còngrids i l'única del gènere Thyreoconger.

## Referències

* ↑ uBio (anglès)
# Thyridiphora

Thyridiphora és un gènere d'arnes de la família Crambidae.

## Taxonomia

* Thyridiphora furia Swinhoe, 1884
* Thyridiphora gilva (Turner, 1926)

## Referències

* ↑ «GlobIZ search». Global Information System on Pyraloidea. [Consulta: 9 gener 2019].
# Teatre Nacional (Grècia)

El Teatre Nacional (en grec: Εθνικό Θέατρο) és un teatre situat a la ciutat d'Atenes, la capital de Grècia.
El teatre fou fundat originalment l'any 1880 com una aportació del rei Jordi I de Grècia i Efstratios Ral·lis per donar lloc permanent a les representacions teatrals a Atenes. Les bases d'aquest nou projecte es van posar al carrer Agiou Konstantinou i l'edifici fou dissenyat per l'arquitecte Ernst Ziller. Malgrat els problemes perquè s'acabés de construir l'edifici en el temps previst, es va enllestir a finals de la dècada de 1890 i l'any 1900, Angelos Vlachos fou nomenat el seu director.
El teatre va entrar en un període de decadència sent, de tant en tant, l'amfitrió de companyies teatrals estrangeres, fins a 1932. Es va mantenir tancat fins que oficialment fou fundat, en virtut d'una llei del parlament firmada pel ministre d'Educació, Georgios Andreas Papandreu, el 30 de maig de 1932.

## Vegeu també

* Cultura de Grècia

## Referències

* 1 2 Kreiman, Adriana. «El Teatro Nacional en Atenas, clásico y moderno» (en castellà). SobreGrecia.com. [Consulta: 30 juny 2014].

## Enllaços externs

* Teatre Nacional - Lloc web oficial
# They Liked You Better When You Were Dead

They Liked You Better When You Were Dead és l'EP debut del grup de rock britànic, Fightstar.
Aquest, va estar força influenciat per l'autor Chuck Palahniuk, on després el grup va anomenar una cançó amb el nom "Palahniuk's Laughter" i incloent un dibuix d'Edward Norton, personatge que apareix a l'adaptació de la pel·lícula "Palahniuk book Fight Club". Més tard, va ser lliurat el 12 d'abril del 2006 a Amèrica del Nord a través de Deep Elm Records.

## Llista de cançons

* "Palahniuk's Laughter" - 4:10
* "Speak Up" - 3:27
* "Mono" - 6:22
* "Lost Like Tears In Rain" - 4:07
* "Amethyst" - 4:20
* "Hazy Eyes [Pista amagada]" - 3:10
Totes les pistes escrites per: Fightstar

## "UK 7 Vinil"

Un 7" Vinyl de dos pistes va sortir amb un límit de 1000 còpies. Això va ser però, suficient per arribar al #12 a la Llista britànica d'Indie (UK Indie Album Chart)
* "Palahniuk's Laughter" - 4:10
* "Mono" - 6:22

## Versió Americana

Aquest àlbum ha sortit també als Estats Units i al Japó, però són una mica diferents del descrit amunt. La versió americana es va fer a través de Deep Elm Records no com la versió anglesa i japonesa, que es va fer a través de Charlie Simpson amb Sandwich Leg Records. Les dues versions (d'E.U.A. i Japó) tenen diferents llistes de pistes, i són les següents:
* "Paint Your Target" - 3:18
* "Palahniuk's Laughter" - 4:10
* "Amethyst" - 4:20
* "Lost Like Tears In Rain" - 4:07
* "Speak Up" - 3:27
* "Until Then" 4:40
* "Cross Out The Stars" - 5:02
* "Hazy Eyes" - 3:10
* "Mono" - 6:22

## Llista de pistes Japonesa

* "Paint Your Target" - 3:18
* "Palahniuk's Laughter" - 4:10
* "Speak Up" - 3:27
* "Mono" - 6:22
* "Lost Like Tears In Rain" - 4:07
* "Amethyst" - 4:20

## Personal

* Charlie Simpson - Veu / Guitarra
* Alex Westaway — Guitarra / Veu
* Dan Haigh — Baix
* Omar Abidi — Bateria / Percussió

## Enllaços externs

* Web oficial de Fightstar
# Telmatoscopus coronata

Telmatoscopus coronata és una espècie d'insecte dípter pertanyent a la família dels psicòdids que es troba a Àfrica: Sud-àfrica.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Duckhouse, D. A., 1978. Non-phlebotomine Psychodidae (Diptera, Nematocera) of southern Africa. II. Subfamily Psychodinae: Neoarisemus and the brunettoid and telmatoscopoid genera. Annals of the Natal Museum. 23 (2):305-359.
* 1 2 Catalogue of Life (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.